CELEX: 31999R1168
Language: ro
Date: 1999-06-03 00:00:00
Title: Regulamentul (CE) nr. 1168/1999 al Comisiei din 3 iunie 1999 de stabilire a standardului de comercializare pentru prune

03/Volumul 28
            
            
               RO
            
            
               Jurnalul Ofícial al Uniunii Europene
            
            
               52
            
         31999R1168
   
               L 141/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1168/1999 AL COMISIEI
   
   din 3 iunie 1999
   de stabilire a standardului de comercializare pentru prune
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 857/1999 al Comisiei (2), în special articolul 2 alineatul (2),
   
               (1)
            
            
               întrucât prunele se află printre produsele enumerate în anexa I la Regulamentul (CE) nr. 2200/96 pentru care trebuie adoptate standarde; întrucât Regulamentul (CEE) nr. 1591/87 al Comisiei din 5 iunie 1987 de stabilire a standardelor de comercializare pentru varză, varză de Bruxelles, țelină pentru pețiol și frunze, spanac și prune (3), astfel cum a fost modificat ultima dată prin Regulamentul (CE) nr. 888/97 (4), a fost modificat frecvent și nu mai poate asigura claritate juridică;
            
         
               (2)
            
            
               întrucât, pentru o claritate mai mare, reglementările privind prunele ar trebui separate de cele pentru alte produse din Regulamentul (CEE) nr. 1591/87; întrucât reglementarea în discuție ar trebui, prin urmare, să fie modificate, iar anexa V la Regulamentul (CEE) nr. 1591/87 privind prunele să fie anulată; întrucât, în acest scop și în interesul păstrării transparenței pe piața internațională, ar trebui să se țină seama de standardul pentru prune recomandat de către Grupul de lucru privind standardizarea produselor perisabile și dezvoltarea calității din cadrul Comisiei Economice pentru Europa a Națiunilor Unite (ONU/CEE);
            
         
               (3)
            
            
               întrucât rezultatul aplicării acestor standarde ar trebui să fie îndepărtarea de pe piață a produselor de o calitate nesatisfăcătoare, alinierea producției la cerințele consumatorilor, facilitarea relațiilor comerciale bazate pe concurență loială, contribuind astfel la obținerea unei producții mai profitabile;
            
         
               (4)
            
            
               întrucât standardele sunt aplicabile în toate etapele de comercializare; întrucât transportul pe distanțe lungi, depozitarea pentru un anumit interval de timp și diferitele operațiuni de manevrare la care sunt supuse produsele pot cauza o deteriorare datorată evoluției biologice a produselor sau perisabilității lor; întrucât ar trebui să se țină seama de această deteriorare atunci când se aplică standardele la etapele de comercializare care urmează expedierii; întrucât produsele din clasa „Extra” trebuie să fie sortate și ambalate cu o atenție deosebită, în cazul acestora se va lua în considerare numai lipsa prospețimii și a turgescenței;
            
         
               (5)
            
            
               întrucât măsurile prevăzute de prezentul regulament sunt conforme cu avizul Comitetului de gestiune pentru fructe și legume proaspete,
            
         ADOPTĂ PREZENTUL REGULAMENT:
   Articolul 1
   Standardul de comercializare pentru prunele care intră sub incidența codului CN 0809 40 05 este cel stabilit în anexă.
   Acest standard se aplică tuturor etapelor de comercializare, în conformitate cu condițiile prevăzute de Regulamentul (CE) nr. 2200/96.
   Cu toate acestea, în etapele ulterioare expedierii, produsele pot prezenta în raport cu prevederile standardului:
   
               —
            
            
               o ușoară lipsă a prospețimii și turgescenței;
            
         
               —
            
            
               pentru produsele din alte clase decât clasa „Extra”, ușoare deteriorări datorate evoluției lor și tendinței de perisabilitate.
            
         Articolul 2
   Regulamentul (CEE) nr. 1591/87 se modifică după cum urmează:
   
               1.
            
            
               În titlu, cuvintele „țelină pentru pețiol și frunze, spanac și prune” se înlocuiesc cu „țelină pentru pețiol și frunze și spanac”.
            
         
               2.
            
            
               A cincea liniuță din primul paragraf din articolul 1 se elimină.
            
         
               3.
            
            
               Anexa V se elimină.
            
         Articolul 3
   Prezentul regulament intră în vigoare în a treia zi de la data publicării sale în Jurnalul Oficial al Comunităților Europene.
   
   Se aplică de la 1 iulie 1999.
   
      Prezentul regulament este obligatoriu în toate elementele sale și se aplică în toate statele membre.
      Adoptat la Bruxelles, 3 iunie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 108, 27.4.1999, p. 7.
   
      (3)  JO L 146, 6.6.1987, p. 36.
   
      (4)  JO L 126, 17.5.1997, p. 11.
   ANEXĂ
   STANDARDUL PENTRU PRUNE
   I.   DEFINIȚIA PRODUSULUI
   Acest standard se aplică prunelor din varietățile (cultivari) obținute din:
   
               —
            
            
               
                  Prunus domestica L. ssp. domestica;
            
         
               —
            
            
               
                  Prunus domestica L. ssp. insititia (L.) Schneid.;
            
         
               —
            
            
               
                  Prunus domestica L. ssp. italica (Borkh.) Gams;
            
         
               —
            
            
               
                  Prunus domestica L. ssp. syriaca (Borkh.) Janchen și
            
         
               —
            
            
               
                  Prunus salicina Lindl.
            
         ce vor fi livrate proaspete către consumator, prunele pentru prelucrare industrială fiind excluse.
   II.   DISPOZIȚII PRIVIND CALITATEA
   Scopul standardului este acela de a defini cerințele calitative pentru prune după preparare și ambalare.
   A.   Cerințe minime
   La toate categoriile, sub rezerva dispozițiilor speciale pentru fiecare categorie și a toleranțelor admise, prunele trebuie să fie:
   
               —
            
            
               intacte;
            
         
               —
            
            
               sănătoase; sunt excluse produsele afectate de putrezire sau deteriorate astfel încât să devină improprii pentru consum;
            
         
               —
            
            
               curate, practic libere de orice materie străină vizibilă;
            
         
               —
            
            
               practic indemne de paraziți;
            
         
               —
            
            
               practic fără vreo vătămare cauzată de paraziți;
            
         
               —
            
            
               fără semne de umezeală externă anormală;
            
         
               —
            
            
               fără nici un fel de miros și/sau gust străin.
            
         Prunele trebuie să fi fost culese cu atenție. Ele trebuie să fie suficient de dezvoltate și să prezinte un grad satisfăcător de coacere.
   Gradul de dezvoltare și starea prunelor trebuie să fie astfel încât să le permită:
   
               —
            
            
               să suporte transportul și manevrarea;
            
         
               —
            
            
               să ajungă în condiții satisfăcătoare la locul de destinație.
            
         B.   Clasificarea
   Prunele sunt clasificate în următoarele trei categorii definite mai jos:
   
               (i)
            
            
               
                  Categoria „Extra”
               
               Prunele din această categorie trebuie să fie de o calitate superioară. Forma, dezvoltarea și colorația trebuie să fie caracteristice varietății lor. Ele trebuie să fie:
               
                           —
                        
                        
                           practic acoperite de floarea lor, în funcție de varietate;
                        
                     
                           —
                        
                        
                           de consistență fermă.
                        
                     Aceste prune nu trebuie să prezinte defecte, cu excepția unor foarte ușoare defecte superficiale, cu condiția ca acestea să nu afecteze aspectul general al produsului, calitatea, starea de conservare și prezentarea sa în ambalaj.
            
         
               (ii)
            
            
               
                  Categoria I
               
               Prunele din această categorie trebuie să fie de bună calitate. Ele trebuie să prezinte caracteristicile varietății.
               Cu toate acestea, pot fi permise următoarele defecte ușoare, cu condiția ca acestea să nu afecteze aspectul general al produsului, calitatea, starea de conservare și prezentarea sa în ambalaj:
               
                           —
                        
                        
                           un ușor defect de formă;
                        
                     
                           —
                        
                        
                           un ușor defect de dezvoltare;
                        
                     
                           —
                        
                        
                           defecte ușoare ale colorației;
                        
                     
                           —
                        
                        
                           defectele epidermei de formă elongată nu trebuie să depășească în lungime o treime din diametrul maxim al fructului. În special, pot fi permise crăpăturile cicatrizate pentru varietățile „renglote aurii” (1);
                        
                     
                           —
                        
                        
                           alte defecte ale epidermei a căror suprafață totală afectată nu trebuie să depășească a șaisprezecea parte din întreaga suprafață.
                        
                     
         
               (iii)
            
            
               
                  Categoria II
               
               Această categorie cuprinde prune care nu se pot încadra în categoriile superioare, dar care satisfac cerințele minime specificate anterior.
               Pot fi permise următoarele defecte, cu condiția ca prunele să își păstreze caracteristicile esențiale de calitate, conservare și prezentare:
               
                           —
                        
                        
                           defecte de formă;
                        
                     
                           —
                        
                        
                           defecte de dezvoltare;
                        
                     
                           —
                        
                        
                           defecte de colorație;
                        
                     
                           —
                        
                        
                           defecte ale epidermei a căror suprafață totală afectată nu depășește un sfert din întreaga suprafață.
                        
                     
         III.   DISPOZIȚII PRIVIND MĂRIMEA
   Mărimea este determinată de diametrul maxim al secțiunii ecuatoriale.
   Mărimea minimă este stabilită după cum urmează:
   
                
            
            
               „Extra” și I
            
            
               II
            
         
               Varietăți de fructe mari (2)
               
            
            
               35 mm
            
            
               30 mm
            
         
               Alte varietăți
            
            
               28 mm
            
            
               25 mm
            
         
               Prune Mirabelle și Damson
            
            
               20 mm
            
            
               17 mm
            
         Pentru categoria „Extra”, diferența maximă între diametrele fructelor din oricare ambalaj este stabilită la 10 mm.
   IV.   DISPOZIȚII PRIVIND TOLERANȚELE
   Sunt admise toleranțe în ceea ce privește calitatea și mărimea în fiecare pachet pentru produsele care nu îndeplinesc cerințele pentru categoria indicată.
   A.   Toleranțe de calitate
   
               (i)
            
            
               
                  Categoria „Extra”:
               
               5 % din prune (ca număr sau greutate) care nu îndeplinesc cerințele categoriei, dar le întrunesc pe cele ale categoriei I sau, în mod excepțional, se încadrează în toleranțele pentru acea categorie.
            
         
               (ii)
            
            
               
                  Categoria I:
               
               10 % din prune (ca număr sau greutate) care nu îndeplinesc cerințele categoriei, dar le întrunesc pe cele ale categoriei II sau, în mod excepțional, se încadrează în toleranțele pentru acea categorie. În cadrul acestei toleranțe, cel mult 2 % din prune pot fi crăpate și/sau viermănoase.
            
         
               (iii)
            
            
               
                  Categoria II:
               
               10 % din prune (ca număr sau greutate) care nu îndeplinesc nici cerințele categoriei, nici cerințele minime, cu excepția produselor afectate de putrezire, prezentând vătămări datorate transportului și manevrării sau orice altă deteriorare care le face improprii pentru consum. În cadrul acestei toleranțe, cel mult 4 % din total pot fi fructe crăpate și/sau viermănoase.
            
         B.   Toleranțe de mărime
   Pentru toate categoriile, 10 % din prune (ca număr sau greutate) pot să se abată de la dimensiunea minimă sau dimensiunea marcată pe pachet, abatere care să nu depășească 3 mm în plus sau în minus.
   V.   DISPOZIȚII PRIVIND PREZENTAREA
   A.   Omogenitate
   Conținutul fiecărui pachet trebuie să fie omogen și să conțină numai prune de aceeași origine, varietate, calitate și mărime (în cazul în care se impune măsurarea), iar pentru categoria „Extra” conținutul trebuie să fie, de asemenea, uniform din punct de vedere al colorației.
   Partea vizibilă a conținutului fiecărui pachet trebuie să fie reprezentativă pentru întregul pachet.
   B.   Ambalare
   Prunele trebuie să fie ambalate astfel încât ambalajul să protejeze adecvat produsele.
   Materialele folosite în interiorul pachetului trebuie să fie noi, curate și de o calitate care să evite producerea vătămării externe sau interne a produselor. Este permisă folosirea materialelor, în special din hârtie sau timbre care conțin specificații comerciale, în cazul în care imprimarea sau etichetarea s-a realizat cu adeziv sau cerneală netoxică.
   
      Pachetele nu trebuie să conțină nici un fel de materie străină.
   
   C.   Prezentare
   Prunele trebuie să fie prezentate:
   
               —
            
            
               în pachete mici,
            
         
               —
            
            
               aranjate în unul sau mai multe straturi, separate între ele,
            
         
               —
            
            
               vrac în pachet, cu excepția categoriei „Extra”.
            
         VI.   DISPOZIȚII PRIVIND MARCAJUL
   Fiecare pachet trebuie să aibă inscripționate următoarele caracteristici, cu litere grupate pe aceeași parte, lizibile și indelibile, vizibile din exterior:
   A.   Identificarea
   Ambalatorul și/sau expeditorul: numele și adresa sau codul de marcă acceptat sau emis în mod oficial. Cu toate acestea, în cazul în care se folosește un cod de marcă, mențiunea „ambalatorul și/sau expeditorul (sau abrevierile echivalente)” va trebui să fie indicată în imediata apropriere a codului de marcă.
   B.   Natura produsului
   
               —
            
            
               „Prune”, în cazul în care conținutul nu este vizibil din exterior;
            
         
               —
            
            
               numele varietății.
            
         C.   Originea produsului
   Țara de origine și, opțional, zona de producție sau denumirea națională, regională sau locală.
   D.   Specificații comerciale
   
               —
            
            
               categoria;
            
         
               —
            
            
               dimensiunea (în cazul în care au fost măsurate) exprimată în diametrul minim și maxim.
            
         E.   Marca oficială de control (opțional)
   
   Lista non-exhaustivă a varietăților de fructe de dimensiuni mari
   
                
            
            
               Andy's Pride
            
         
                
            
            
               Ariel
            
         
                
            
            
               Apple
            
         
                
            
            
               Beauty
            
         
                
            
            
               Belle de Louvain (Bella di Lovanio)
            
         
                
            
            
               Bernardina
            
         
                
            
            
               Bleue de Belgique
            
         
                
            
            
               Blue Fré
            
         
                
            
            
               Burmosa
            
         
                
            
            
               Cacanska lepotica (Belle de Cacak)
            
         
                
            
            
               Cacanska najbolja (Meilleure de Cacak)
            
         
                
            
            
               Cacanska rana (Précoce de Cacak)
            
         
                
            
            
               California Blue (Blu, California)
            
         
                
            
            
               Calita
            
         
                
            
            
               Coe's Golden Drop
            
         
                
            
            
               De Fraile (Fraila)
            
         
                
            
            
               Denniston Superb
            
         
                
            
            
               Early Orleans (Monsieur Hâtif)
            
         
                
            
            
               Edwards (Colbus)
            
         
                
            
            
               Eldorado
            
         
                
            
            
               Emma Leppermann
            
         
                
            
            
               Empress
            
         
                
            
            
               Formosa
            
         
                
            
            
               Friar
            
         
                
            
            
               Frontier
            
         
                
            
            
               Gaviota
            
         
                
            
            
               Giant (Burbank Giant Prune)
            
         
                
            
            
               Goccia d'Oro
            
         
                
            
            
               Golden Japan
            
         
                
            
            
               Grand Prix (Grand Prize)
            
         
                
            
            
               Grand Rosa
            
         
                
            
            
               Hackman
            
         
                
            
            
               Hall
            
         
                
            
            
               Harris Monarch
            
         
                
            
            
               Harry Pickstone
            
         
                
            
            
               Heron
            
         
                
            
            
               Impérial Epineuse
            
         
                
            
            
               Jefferson (Jefferson's Gage)
            
         
                
            
            
               Jori's Plum
            
         
                
            
            
               June Blood
            
         
                
            
            
               Kelsey
            
         
                
            
            
               Kirke's Plum (Kirke)
            
         
                
            
            
               Laroda
            
         
                
            
            
               Late Santa Rosa
            
         
                
            
            
               Magna Glauca
            
         
                
            
            
               Manns Number One
            
         
                
            
            
               Marjorie's Seedling
            
         
                
            
            
               Mariposa
            
         
                
            
            
               Merton Gage (Merton)
            
         
                
            
            
               Merton Gem
            
         
                
            
            
               Monarch
            
         
                
            
            
               Morettini 355 (Cœur de Lion)
            
         
                
            
            
               Nubiana
            
         
                
            
            
               Nueva Extremadura
            
         
                
            
            
               Oneida
            
         
                
            
            
               Ontario
            
         
                
            
            
               Ozark Premier
            
         
                
            
            
               Pond's Seedling
            
         
                
            
            
               President
            
         
                
            
            
               Prince Engelbert
            
         
                
            
            
               Prince of Wales (Prince de Galles)
            
         
                
            
            
               Prof. Collumbien
            
         
                
            
            
               Prune Martin
            
         
                
            
            
               Queen Rosa
            
         
                
            
            
               Queen's Crown (Cox's Emperor)
            
         
                
            
            
               Quetsche Blanche de Létricourt
            
         
                
            
            
               Red Beauty
            
         
                
            
            
               Redgold
            
         
                
            
            
               Redroy
            
         
                
            
            
               Regina Claudia Mostruosa
            
         
                
            
            
               Regina d'Italia
            
         
                
            
            
               Reine-Claude d'Althan (Falso)
            
         
                
            
            
               Reine-Claude d'Oullins (Oullin's Gage)
            
         
                
            
            
               Rosar Premier
            
         
                
            
            
               Royale de Montauban
            
         
                
            
            
               Royale de Tours
            
         
                
            
            
               Ruth Gerstetter
            
         
                
            
            
               Sangue di Drago
            
         
                
            
            
               Santa Rosa
            
         
                
            
            
               Satsuma Improved
            
         
                
            
            
               Seneca
            
         
                
            
            
               Simka
            
         
                
            
            
               Songold
            
         
                
            
            
               Starking Delicious
            
         
                
            
            
               Sultan
            
         
                
            
            
               Swan Gage
            
         
                
            
            
               Tragedy
            
         
                
            
            
               Utility (Laxton's Utility)
            
         
                
            
            
               Valor
            
         
                
            
            
               Victoria
            
         
                
            
            
               Vision
            
         
                
            
            
               Washington
            
         
                
            
            
               Wickson
            
         
                
            
            
               Yakima
            
         
                
            
            
               Zimmers Frühzwetsche
            
         
      (1)  Definiție: fructe din categoria renglotelor (caise verzi, dauphine, renglote) care au o coajă verde cu o strălucire gălbuie.
   
      (2)  A se vedea lista anexată acestui standard.